1. ***Ki mondhatja kinek?***

Elszalasztotta a szerencséjét.

Szerencsés flótás.

A szerencse forgandó.

Van szerencsém!

Szerencse fel!

* 3-4 fős csoportokban készüljetek rövid jelenet bemutatására, amelyben a következők is elhangoznak valamilyen szituációban:
* Némajátékot adnak elő a csoportok és a nézőknek kell kitalálni, hogy melyik „szerencsés mondat”, melyik jelenethez kapcsolódik.
* A mondatokat olvasási gyakorlatként is használhatjuk, ha a mondatvégi írásjelek megváltoztatásával más-más hanglejtéssel hangoztatják a gyerekek. A beszélő szándékának megfigyelésére, a mondatfajták gyakorlására is jó lehetőség nyílik.
* A mondatokhoz hangulatkártyákat készítünk (mérgesen, vidáman, kíváncsian, lemondóan, stb.). 5 fős csoportokban mindenki egy-egy mondatot választ magának. A lefordított hangulatkártyák közül egyet felfordítanak, és a rajta levő instrukciónak megfelelően kell a mondatot hangoztatniuk.

1. ***Meséről mesére***

Szerencsés csillagzat alatt született.

Elindul szerencsét próbálni.

Járj szerencsével!

Szerencséd, hogy öreganyádnak szólítottál!

* A már ismert mesékből példákat gyűjthetnek a szerencse visszatérő motívumára.
* Kereshetnek szerencsehozó eszközöket a mesékből.
* Írhatnak közös mesét, amelyben szerepelnek ezek a mondatok.

1. ***Még, még, még….!***

* Az aktuális lapszám többi írásából, vagy más - hagyományos és elektronikus-információhordozó segítségével gyűjtsenek még „szerencsés” kifejezéseket, szólásokat, közmondásokat.
* A naptári év telis tele van szerencsehozó szokásokkal, népi megfigyelésekkel. Készülhet szerencsenaptár, amelyben az egyes hónapokhoz összegyűjtik ezeket a gyerekek (hónaponként, csoportban).

1. ***Ilyen a mi szerencsénk!***

* A szövegből kiindulva beszélgessünk a gyerekekkel arról, hogyan vélekednek a szerencséről, volt-e már szerencséjük (valóban az volt-e), van-e szerencsehozó szokásuk, kabalájuk és mennyire számíthatnak a szerencsére a való életben.
* A csoport magának is kitalálhat szerencsehozó szokást, ami talán mindenkit átsegíthet a rázósabb napokon, helyzeteken ☺